钦定古今图书集成/明伦汇编/交谊典/第074卷 > 《忆旧游寄谯郡元参军》前人
## 钦定古今图书集成/明伦汇编/交谊典/第074卷 > 《忆旧游寄谯郡元参军》前人

“忆昔洛阳董糟丘，为予天津桥南造酒楼。黄金白璧
买歌笑，一醉累月轻王侯。海内贤豪青云客，就中与
君心莫逆。回山转海不作难，倾情倒意无所惜。我向
淮南攀桂枝，君留洛北愁。梦思不忍别，还相随。相随
迢迢访仙城，三十六曲水回萦。一谿初入千花明，万
壑度尽松风声。银鞍金络倒平地，汉东太守来相迎。”
紫阳之真人邀我吹玉笙，餐霞楼上动仙乐。嘈然宛似鸾凤鸣，袖长管催欲轻举。汉中太守醉起舞，手持
锦袍覆我身。我醉横眠枕其股，当筵意气凌九霄。星
离雨散不终朝，分飞楚关山水遥。予既还山寻故巢，
君亦归家度渭桥。君家严君勇貔虎，作尹并州遏戎
虏。五月相呼度太行，摧轮不道羊肠“苦。行来北凉岁
月深，感君贵义轻黄金。琼杯绮食青玉案，使我醉饱
无归心。时时出向城西曲，晋祠流水如碧玉。浮舟弄
水箫鼓鸣，微波龙鳞莎草绿。兴来携妓恣经过，其若
杨花似雪何。”红妆欲醉宜斜日，百尺清潭写翠娥。翠
娥婵娟初月辉，美人更唱舞罗衣。清风吹歌入空去，
歌曲自绕行云飞。此时欢乐难再遇，西游因献《长杨
赋》。北阙青云不可期，东山白首还归去。渭桥南头一
遇君，酂台之北又离群。问余别恨今多少，落花春暮
争纷纷。言亦不可尽，情亦不可极。呼儿长跪缄此辞，
寄君千里遥相忆。